João Paulo Lemmo Lemmi

João Paulo Lemmo Lemmi, konata laŭ la pseŭdonimo Voltolino, (San-Paŭlo, 1884 - 1926) estis brazila karikaturisto, desegnisto kaj ilustristo.Voltolino, ĉe ENCICLOPÉDIA Itaú Cultural de Arte e Cultura Brasileiras. São Paulo: Itaú Cultural, 2018. Vizitita la 03-an de junio 2018.

En la jaro 1896 li transloĝiĝis kun la familio al la itala Pizo kie jarojn poste li komencis sian karieron kiel ilustristo por iuj periodaĵoj. Li reiris al San-Paŭlo en 1904 kaj estis dungita de grafikejoj. En la sekva jaro li aperigis siajn unuajn karikaturojn en la ĵurnalo Cara Dura kaj aliaj tiamaj periodaĵoj itallingvaj eldonitaj en San-Paŭlo.

Voltolino laboris ankaŭ kiel ilustristo de anoncoj kaj afiŝoj, krom libroj. Li respondecis pri la koloraj bildoj de la unua eldono de porinfanaj libroj de Monteiro Lobato, A Menina do Narizinho Arrebitado (1920) kaj Marquês de Rabicó (1922).

 Referenco 

Kategorio:Brazilaj ilustristoj
Kategorio:Brazilaj karikaturistoj
Kategorio:Arto